62021CO0493_INF
Unionin tuomioistuimen määräys (kahdeksas jaosto) 1.3.2022 – K. M. (Aluksen päällikölle määrätyt seuraamukset - II)
(asia C-493/21) (
1
)
(Ennakkoratkaisupyyntö – Unionin tuomioistuimen työjärjestyksen 99 artikla – Yhteinen kalastuspolitiikka – Asetus (EY) N:o 1224/2009 – Valvontajärjestelmä, jonka tarkoituksena on varmistaa yhteisen kalastuspolitiikan sääntöjen noudattaminen – 89 artikla – Toimenpiteet säännösten noudattamisen varmistamiseksi – 90 artikla – Rikosoikeudelliset seuraamukset – Suhteellisuusperiaate – Sen 11.2.2021 annetun tuomion K. M. (Aluksen päällikölle määrätyt seuraamukset) (C‑77/20, EU:C:2021:112) tulkinta)
1.
Kalastus – Yhteinen kalastuspolitiikka – Valvontatoimenpiteet – Jäsenvaltioilla oleva valvonta‑ ja rankaisuvelvollisuus – Seuraamukset – Jäsenvaltioiden harkintavalta – Rajat – Suhteellisuusperiaatteen noudattaminen – Velvollisuutta ottaa huomioon kunkin tapauksen konkreettiset erityisolosuhteet ei ole
(Euroopan unionin perusoikeuskirjan 49 artiklan 3 kohta; neuvoston asetuksen N:o 1224/2009 johdanto-osan 39 perustelukappale sekä 89 ja 90 artikla)
(ks. 12–16 kohta)
2.
Kalastus – Yhteinen kalastuspolitiikka – Valvontatoimenpiteet – Jäsenvaltioilla oleva valvonta‑ ja rankaisuvelvollisuus – Automaattiseen lajitteluun tarkoitettujen laitteiden käyttö – Seuraamukset – Sakon määrääminen sekä saaliiden ja kiellettyjen tai säännösten vastaisten pyydysten pakollinen menetetyiksi tuomitseminen – Hyväksyttävyys – Edellytykset – Kansallisen tuomioistuimen suorittama tarkastus
(Euroopan unionin perusoikeuskirjan 49 artiklan 3 kohta; neuvoston asetuksen N:o 850/98 32 artiklan 1 kohta ja neuvoston asetuksen N:o 1224/2009 johdanto-osan 39 perustelukappale sekä 89 ja 90 artikla)
(ks. 21, 22 ja 27 kohta sekä tuomiolauselma)
3.
Ennakkoratkaisukysymykset – Unionin tuomioistuimen toimivalta – Rajat – Kansallisen tuomioistuimen toimivalta – Oikeusriidan tosiseikkojen selvittäminen ja arviointi – Unionin tuomioistuimen tulkitsemien säännösten soveltaminen
(SEUT 267 artikla)
(ks. 24 kohta)
4.
Euroopan unionin oikeus – Välitön oikeusvaikutus – Ensisijaisuus – Kansallisten tuomioistuinten velvollisuudet
(ks. 25 kohta)
Ratkaisu
Yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20.11.2009 annetun neuvoston asetuksen (EY) N:o 1224/2009 89 ja 90 artiklaa, luettuina Euroopan unionin perusoikeuskirjan 49 artiklan 3 kohdassa vahvistetun suhteellisuusperiaatteen valossa, on tulkittava siten, että kansallisten tuomioistuinten on arvioitava unionin tuomioistuimen 11.2.2021 antamassaan tuomiossa K. M. (Aluksen päällikölle määrätyt seuraamukset) (C-77/20, EU:C:2021:112) esittämiä arviointiperusteita soveltamalla, onko toteutetun rikkomisen ja sen vakavuuden kannalta asianomaiselta alukselta löydettyjen kaikkien saaliiden ja pyydysten pakollinen menetetyiksi tuomitseminen oikeassa suhteessa kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30.3.1998 annetun neuvoston asetuksen (EY) N:o 850/98, sellaisena kuin se on muutettuna 13.3.2013 annetulla Euroopan parlamentin ja neuvoston asetuksella (EU) N:o 227/2013, 32 artiklan 1 kohdassa säädetyllä lajittelulaitteita koskevalla kiellolla tavoitellun hyväksyttävän päämäärän toteuttamiseen, ja tutkittava, onko mahdollisesti tarpeen mukauttaa, muuttaa tai lieventää saaliiden ja pyydysten menetetyiksi tuomitsemista koskevan päätöksen ulottuvuutta.
(
1
)	EUVL C 401, 4.10.2021.